ध्यान दीजिए की इस्लाम में कर्ज़ का अदा न करना गुनाहे कबीरा है। कर्ज की अदाएगी में टालमटोल करना और उसे चुकाने में बहानेबाजी करना दुनिया और आखिरत दोनों के ही ऐतबार से बेहद हानिकारक है कि दुनिया में बेईज़्ज़ती और आखिरत में खुदा के गुस्से का शिकार होगा। हदीस की रोशनी में इस काम को बड़े और “कबीरा गुनाह” में शुमार किया गया है और यहाँ तक है कि अगर किसी के सर पर कर्ज का बोझ हो और वह इस हालत में वह शहीद हो जाए और अल्लाह के रास्ते में अपनी जान कुर्बान कर दे तब भी कर्ज के अदा न करने का गुनाह उसके सर बाकी रहेगा।